wickkiey/tamil-wikipedia-chunked huggingface dataset:
# நாச்சியார் திருமொழி

## பாசுரங்கள் பற்றிய சுருக்கங்கள்

இந்நூல் ஒவ்வொன்றும் பத்துப் பாடல்களைக் கொண்ட 14 தலைப்புக்களில் அமைந்துள்ளன.
1. முதற் பத்துப் பாடல்கள், கண்ணனை இணக்கு எனக் காமனைத் தொழும் பாங்கில் அமைந்தவை. இவை அறுசீர் ஆசிரிய விருத்தப் பாடல்களாக அமைந்துள்ளன.
1. இரண்டாம் பத்து, சிறுமியர் மயனைத் தம் சிற்றில் சிதையேல் எனக் கேட்கும் வகையில் அமைந்தவை. இப் பாடல்கள் கலிவிருத்தங்களாக அமைந்தவை.
1. கன்னியரோடு கண்ணன் விளையாடுவதைக் கூறும் பாங்கில் அமைந்ததது மூன்றாம் பத்து. இப் பாடல்கள் அறுசீர் ஆசிரிய விருத்தப் பாடல்கள்.
1. நான்காம் பத்துப் பாடல்கள் கூடல் குறிப்புப் பற்றியவை. இவை கலிவிருத்தப் பாடல்களால் இயற்றப்பட்டுள்ளன.
1. குயிற்பத்து என்னும் குயிலை விளித்துப் பாடும் பாடல்களாக அமைந்துள்ளவை ஐந்தாம் பத்தைச் சேர்ந்த பாடல்கள். இவை எழுசீர் ஆசிரிய விருத்தங்களாக அமைந்துள்ளன.
1. மாயவன் தன்னை மணஞ்செய்யக் கண்ட கனவைத் தோழிக்கு உரைப்பதாக அமைந்த பாடல்கள் ஆறாம் பத்தில் அமைந்துள்ளன. இவையும் கலிவிருத்தப் பாடல்கள் ஆகும்.
1. ஏழாம் பத்து, பாஞ்சசன்னியத்தைப் பதுமநாபனோடும் சுற்றமாக்கல் என்னும் தலைப்பில் அமைந்தவை. கலிவிருத்தப் பாடல்கள்.
1. மேகவிடுதூதாக அமைந்த எட்டாம் பத்து தரவுக் கொச்சகக் கலிப்ப்பா எனும் பாவகையில் ஆக்கப்பட்டுள்ளது.
1. ஒன்பதாம் பத்தில் திருமாலிருஞ்சோலை எம்பெருமானை வழிபடும் பாங்கிலான பாடல்கள் அமைந்துள்லன. இவை கலிநிலைத்துறை எனும் பாவகையில் உள்ளன.
1. மாற்செய் வகையோடு மாற்றம் இயம்பல் என்னும் தலைப்பில் அமைந்த பாடல்களைக் கொண்ட பத்தாம் பத்து, கலிநிலைத்துறை எனும் பாவகையைச் சேர்ந்தது.
1. திருவரங்கத்துச் செல்வனைக் காமுறுவதாக அமைந்த பதினோராம் பத்துப் பாடல்கள் தரவுக் கொச்சக் கலிப்பா வகையைச் சேர்ந்தவை.
1. பன்னிரண்டாம் பத்துப் பாடல்கள் சீதரனிருந்துழிச் செலுத்துவீர் எனை எனக் கோதை தமர்க்குக் கூறிய துணிபு எனும் தலைப்பில் அறுசீர் ஆசிரிய விருத்தங்களால் ஆனவை.
1. அவலம் தணி என இறைவனைக் கோரும் பதின்மூன்றாம் பத்தும் அறுசீர் ஆசிரிய விருத்தப்பாக்களால் ஆனவையே.
1. பிருந்தாவனத்தே பரந்தாமனைக் கண்டது பற்றிக்கூறும் இறுதிப் பாடல்களும் அறுசீர் ஆசிரிய விருத்தப் பாக்களே.
# மேரு மந்தர புராணம்

**மேரு மந்தர புராணம்** என்பது ஒரு சமண சமயத்தைச் சார்ந்த தமிழ் நூலாகும். இது சமண சமயத்தின் சாரம் எனக் கருதப்படுகின்றது. நீலகேசி என்னும் நூலுக்கு உரை வகுத்தவரான வாமனாசாரியரே மேரு மந்தர புராணத்தின் ஆசிரியராவார்.  
ஆசையே உயிர்களில் துன்பங்களுக்கு மூல காரணம் என்பதைத் தெளிவுபடுத்தி அதனை விலக்க வேண்டியதன் அவசியத்தை வலியுறுத்தும் வகையில் எழுதப்பட்டதே இந் நூலாகும்.  
வட நாட்டு மதுரையை ஆண்ட அரசனொருவனுக்கு மக்களாகப் பிறந்த மேரு, மந்தரன் என்னும் இருவர், சமணர்களின் பதின்மூன்றாவது தீர்த்தங்கரரான விமலதீர்த்தங்கரரின் சீடராகித் துறவறத்தை நாடி முத்தியடைந்தனர். இவ்விருவரின் பெயரில் அமைந்ததே இந்த மேரு மந்தர புராணம். எனினும் இந்நூல், இம் மேரு, மந்தரர்களில் பல முற்பிறவிகளில் நடந்த கதைகளையும் உட்படுத்தியுள்ளது. அப்பிறவிகளில் ஆசையினால் ஏற்பட்ட குரோதங்களையும் அவை பல பிறவிகளூடாகத் தொடர்ந்து துன்பம் விளைவித்தமை பற்றியும் எடுத்துக் கூறுகின்ற மேரு மந்தர புராணம் இது தொடர்பான சமணக் கருத்துக்களைத் தெளிவாக உணர்த்துவதாகக் கூறப்படுகின்றது.  
பிறவிகளுக்கு மூலமாக இருப்பதுவும், வினைகளை உருவாக்குவதும், உயிர்களின் வீடுபேற்றுக்குத் தடையாக இருப்பதும், எல்லா உயிர்களுக்கும் பகையாக உள்ளதும் ஆசையே என்னும் பொருள்படும் இப் பாடல் மேரு மந்தர புராணத்தின் 324 ஆவது பாடலாகும்.  
: மோகமே பிறவிக்கு நல் வித்து
: மோகமே வினை தன்னை முடிப்பது
: மோகமே முடிவைக் கெட நிற்பது
: மோகமே பகை முன்னை உயிர்க்கெலாம்  
இந் நூலில் உள்ள 86 ஆம் பாடலில் அணு பற்றிய அக்காலக் கருத்து பின்வருமாறு விளக்கப்பட்டுள்ளது.  
: ஊறுஇரண்டாகி நாற்றம் வண்ணமும் சுவையுமொன்றாய்
: கூறுஇரண்டாக்க லாகா நுண்மைத்தாய் அளவைக்கெல்லாம்
: பேறுதன்வழிய தாகி பிறஙி மூவுலமுற்றும்
: ஆறுகந்தங்கட் காதியாகியது அணுவதாமே.  
இதன்படி, இரண்டு ஊறுகள், ஒரு சுவை, ஒரு நிறம் ஆகியவற்றை உடைய அணுக்கள் இரண்டாகப் பிரிக்க முடியாத அளவு சிறியவை. தானாகவே என்றும் இருக்கும் இவை உலகில் உள்ள அனைத்துக்கும் மூலமாக உள்ளன என்பதாகும்.
# மேரு மந்தர புராணம்

## உசாத்துணைகள்

- ஸ்ரீசந்திரன், ஜெ, தமிழ் இலக்கிய வரலாறு, வர்த்தமானன் பதிப்பகம், சென்னை, ஜூன் 2004, 11 ஆம் பதிப்பு, (முதற் பதிப்பு ஜூன் 1998).
- புதுவை ஞானம், பண்டைத் தமிழர்களின் அணு அறிவு கணிதம் என்பது அறிவியல் மொழி - தொடர்ச்சி - காலம், திண்ணை, வியாழன் செப்டெம்பர் 7, 2006, அணுகப்பட்டது: வியாழன் ஜனவரி 10, 2008.
# ஐதர் அலி

**ஐதர் அலி** (*Hyder Ali*, , , **ஹைதர் அலி**, (பிறப்பு: 7-12-1720) (இறப்பு: 7 திசம்பர் 1782), இசுலாமிய நாட்காட்டியில் 2 முகரம் 1197) மைசூரைத் தலைநகராகக் கொண்டு மைசூர் அரசை 1760களில் இருந்து 1782 வரை ஆண்டார். *ஐதர்* என்றால் சிங்கம் என்று பொருள். சாதாரண குதிரைப்படை போர்வீரராக இருந்து ஒரு அரசை ஆளும் மன்னராக உயர்ந்தவர். ஆங்கிலேயர்களை எதிர்த்துப் போரிட்டவர். இவரது மகனே திப்புசுல்தான்.
# ஐதர் அலி

## குடும்பம்

இவரது முன்னோர்கள் பஞ்சாபைச் சேர்ந்தவர்கள். 17ஆம் நூற்றாண்டில், ஒரு சூபி குடும்பம் குல்பர்காவை நோக்கி வந்தது. அப்பகுதியில் பீஜப்பூர் சுல்தான்களின் ஆட்சி நடைபெற்றுக் கொண்டிருந்தது. சியா சிந்தனைப் பிரிவின் தாக்கமும், பாரசீக மொழியின் ஆளுமையும் அப்பகுதியில் இருந்தது. அக்குடும்பத்தில் மார்க்க அறிஞர்கள், போர் வீரர்கள், தர்கா பணியாளர்கள் என பலரும் இருந்தனர்.  
இக்குடும்பத்தைச் சேர்ந்தவர்கள் 1686ல் ஔரங்கசீப், பீஜப்பூர் மீது படையெடுத்தபோது, அதை எதிர்த்துப் போரிட்டு உயிர் துறந்திருக்கிறார்கள். அந்த சூஃபி குடும்பத்திலிருந்த ஒருவரான பத்தே முகம்மது. பஞ்சாபிலிருந்து புறப்பட்டு, பல ஊர்களில் குடியமர்ந்து, இறுதியாக கோலார் பகுதியில் குடியேறினார்கள். அதன்பின், ஆற்காடு நவாபின் படையில் முக்கிய வீரராகப் பணியில் சேர்ந்து, முக்கிய தளபதியாக உயர்ந்தார். தஞ்சாவூரில் செய்யது புர்கானுதீன் என்ற அறிஞரின் மகளை மணமுடித்தார். இவர்களுக்குப் பிறந்தவர்தான் அயிதர் அலி. முகலாயப் பேரரசர் ஒளரங்கசீப் மரணித்து 14 வருடங்களுக்குப் பிறகு, 1721ல் பிறந்தார்
# ஐதர் அலி

## அரசியல் சூழல்

ஒளரங்கசீபின் மரணத்திற்குப் பின்னால், முகலாயப் பேரரசு, அவரது வாரிசுகளின் திறமையின்மையால், அரசியல் குழப்பத்திற்கு உள்ளாகி, பலவீனம் அடைந்தது. அதனால், ஒளரங்கசீபால் நியமிக்கப்பட்ட நவாபுகளும், நிசாம்களும், தங்களைத் தாங்களே ஆட்சியாளர்களாக முடிசூட்டிக் கொண்டனர். இந்த காலகட்டத்தில் தான், பிரித்தானிய கிழக்கிந்திய நிறுவனம், வங்கக் கடலோரம் தங்களின் வியாபாரத்தை அரசியல் தந்திரங்களுடன் வளர்த்துக் கொண்டிருந்தனர். பிரெஞ்சுக்காரர்களும் தங்கள் ஆளுமைக்காக செயல்பட்டுக் கொண்டிருந்தனர்.
# ஐதர் அலி

## அரசியல் சூழல்

### படைவீரனாதல்

இச்சூழலில், மைசூரை உடையார்கள் ஆண்டு வந்தனர். இதற்கு முன்பு மைசூர் அரசை, விஜயநகரப் பேரரசின் கீழும், பாமினி சுல்தான்களின் ஆட்சியின் கீழும் ஆளப்பட்டு வந்தது குறிப்பிடத்தக்கது.அப்போது கிருட்டிணராச உடையார் என்ற 20 வயது இளைய அரசனிடம், சாதாரண படை வீரர்களாக ஹைதர் அலியும், அவரது அண்ணன் ஷாபாஸ் சாஹிபும் பணியில் சேர்ந்தனர்.1749ல் நடைபெற்ற தேவனஹள்ளிப் போரில் இவர்கள் காட்டிய வீரமும் தீரமும் மன்னரை வியப்பில் ஆழ்த்தியது.
# ஐதர் அலி

## அரசியல் சூழல்

### பதவி உயர்தல்

தேவனஹள்ளிப் போருக்கு பரிசாக, குதிரைப் படைக்குத் **தளபதி** ஆனார்.1750-ல் ஆங்கிலேயர்களுக்கும், பிரஞ்சுகாரர்களுக்கும் இடையில் கர்நாடகப் போர் நடைபெற்றது. மைசூர் அரசு பிரெஞ்சுக்காரர்களுக்கு ஆதரவாக இருந்தது. அப்போரில், ஹைதர் அலி ஆங்கிலேயர்களுக்கு எதிரான அணியில் போராடினார்.ஐரோப்பியர்களின் ராணுவ நுட்பங்களையும், நவீன ஆயுதங்களைக் கையாளும் முறையையும் அறிந்துகொள்ள அந்த அனுபவங்கள் உதவியது.அமைச்சர் நஞ்ஞராஜர், மைசூர் ஆட்சியின் ஒரு பகுதியாக இருந்த திண்டுக்கல்லை **நிர்வகி**க்கும் பொறுப்பை ஹைதர் அலிக்கு வழங்கினார். அங்கு இராணுவ ஆய்வுக் கூடத்தை திண்டுக்கல்லில் உருவாக்கி, ஆங்கிலேப் படையை சமாளிக்கும் வகையில் பீரங்கி படையையும் அமைத்தார்.
# ஐதர் அலி

## அரசியல் சூழல்

### அரசரும், அரசுப்படையும்

மைசூர் படையில் அதிருப்தி உருவாகியது. சம்பள உயர்வு பிரச்சனையாக உருவெடுத்தது. கடைசியில் 1758ல் கலகமாக மாறியது. கலகத்தை அடக்கும் பொறுப்பு, அயிதர் அலியிடம் ஒப்படைக்கப்பட்டது. சாட்டையைச் சுழற்றி, மைசூர் படையினரைக் கட்டுப் படுத்தினார். பின்னர், தனது முயற்சியாலும், சொந்த பணத்தாலும் படையினரின் சம்பள பாக்கியை நிவர்த்தி செய்தார். இதனால் மைசூர் படை வீரர்கள் அவரைக் கொண்டாடினர்.  
1759ம் வருடம், வலுவான மராட்டியப் படை மைசூரைத் தாக்கியது. அத்தருணத்தில், அயிதர் அலிதான் தலைமையேற்று களமாடி, வெற்றிவாகைச் சூட்டினார். இளவயது அரசர் கிருட்டிணராச உடையாரும் மகிழ்ச்சியடைந்தார். மேலும், அயிதரைப் போற்றும் வகையில் *தைரியம் கொண்ட வெற்றிச் சிங்கம்* (“பதே ஹைதர் பஹதூர்”) என்ற பட்டம் மைசூர் மன்னரால் வழங்கப்பட்டது.இளவயது மன்னரை ஆட்டிப் படைத்த அமைச்சர்கள் தேவராசும், நஞ்சராசும், தங்களது சொகுசு வாழ்க்கையிலேயே கவனமாக இருந்தனர். அலியோ மக்கள் மன்றத்தில் ஒரு “பேரரசராக” வளர்ந்து கொண்டிருந்தார்.  
அலியை அடக்குவதற்கு ஆங்கிலேயப் படையினர் ஒரு பொதுவான கூட்டணியை உருவாக்கினர். அதில் மராத்தியர்களும், அயிதராபாத் நிசாமும் இணைந்தனர்.
# ஐதர் அலி

## அரசப்பதவி

மராத்தியரும், நிசாமும் தனக்கு எதிராக கூட்டணி அமைத்ததை அறிந்த அலி,புதுச்சேரியை தங்கள் கட்டுப்பாட்டில் வைத்திருந்த பிரெஞ்சுகாரர்களுடன் கூட்டணி கொண்டார். ஏராளமான பிரெஞ்சு வீரர்களை தனது படையில் சேர்த்துக் கொண்டு, அவர்களது போர் நுட்பங்களை இந்திய வீரர்களுக்கும் பயிற்சி அளித்தார். அலியை ஒடுக்குவது குறித்து பொம்மை மன்னர் கிருட்டிணாரச உடையருடன் ஆலோசித்தனர். அவரை ஆட்டிப்படைத்த தேவராசும், நஞ்சராசும் ஆலோசித்தனர். ஓரிரு நிகழ்வுகளின் மூலம் தனக்கு ஏற்படும் ஆபத்துகளை புரிந்து கொண்ட அலி, அவ்விரு அமைச்சர்களை சிறைப்படுத்தி, பொம்மை மன்னர் கிருட்டிணாராச உடையாரை ஓரங்கட்டி, 1762ல் மைசூர் அரசராக முடிசூட்டிக் கொண்டார்.  
ஆட்சிக்கு வந்ததும் முதலில் இராணுவத்தை சீரமைத்தார். 200-க்கும் மேற்பட்ட ஐரோப்பியர்களைப் பணியமர்த்தி, இந்தியாவில் முதன் முதலில் நவீன இராணுவத்தை உருவாக்கினார். அவருடைய படையில் இருந்த 1,80,000 இராணுவ வீரர்களுக்கும், 40 நாட்களுக்கு ஒருமுறை, மாத சம்பளத்திட்டத்தை அறிமுகப்படுத்தினார். அவரது நாட்டின் பணமானது,"பகோடா'' என்றழைக்கப்பட்டது. அது தங்கத்தாலும், இந்து கடவுளரும் அமைந்திருந்தது. அவரது இராணுவம் குறித்தும், படை நடத்தும் திறன் குறித்தும் எதிரிகளுக்கும் செய்தி பரவி திகழ்த்தியது. வேளாண்மையினருக்கும் உகந்த நண்பனாகத் திகழ்ந்தார்.
# ஐதர் அலி

## போர்கள்

அயிதர் அலியின் போர்திறன் வரலாற்று அறிஞர்களால் மிகவும் பாராட்டப்படுகிறது. தமது சமகால எதிரிகளை விட போர் நுட்பத் திறன்களில் கவனம் செலுத்தினார். ஆங்கிலேயர் இரண்டாம் உலகப் போருக்குப் பிறகே, ஏவுகணைகளை தமது படைகளில் மேம்படுத்தி புகுத்தினர். ஆனால்,அலி ஐரோப்பிய ஆய்வாளர்களைக் கொண்டு ஏவுகணை உருவாக்கி போரிட்டார். உலக ஏவுகணை வரலாற்றில் அலி முயற்சிகள் போற்றப்படுகிறது.  
**அலியின் ஏவுகணைகள்:** அட்டைக்கு பதிலாக உலோகக் குழாய்களைக் கொண்டு, 10அடி உயரமுள்ள மூங்கில்களை பயன்படுத்தி ஏறத்தாழ6கிலோ எடையுள்ள, நூற்றுக்கணக்கான ஏவுகணைகளைத் தயாரித்தார். இதன் செயலாக்கத்தைக் கண்டு, ஆங்கிலேயப் படை சிதறி ஓடியது.
# ஐதர் அலி

## போர்கள்

### முதலாம் மைசூர் போர்

1767-1769 என இரண்டுஆண்டுகள், அலிக்கும் ஆங்கிலேய மேற்தளபதி யோசப் சுமித்துக்கும் முதலாம் மைசூர் போர் நடந்தது. ஈரோட்டில் ஆங்கிலப்படையை, அலியின் படை வென்றது. இப்போரில், தனது தோல்வியை, தளபதி நிக்சன் ஒப்புக்கொண்டார்.மேற்கே மராத்தியரை வென்று மங்களூரை வென்றார். கிழக்கே வெள்ளையரை தனியே எதிர்த்தார். இப்போரினைக் கண்ட அயிதராபாத்தின் அரசர்<small>(ஹைதராபாத் நிஜாம்)</small> அச்சத்தால், 23.2.1768-இல் ஆங்கிலேயருடன் அமைதி ஒப்பந்தம் செய்து கொண்டார். ஆங்கிலேயரோ, அயிதர்அலியுடன் ஒப்பந்தம் செய்து கொண்டனர். அதன்படி, அவரவர் பிடித்த நிலப்பகுதிகளை, அவரவரிடமே விட்டுக் கொடுத்தனர்.மேலும், மைசூருக்கு ஆபத்தெனில், ஆங்கிலப்படை உதவிக்கு வருமென்றும் ஒப்பந்தத்தில் எழுதி கையொப்பமிட்டனர்.இப்போரை, *முதல் காலனியாதிக்க எதிர்ப்புப் போர்* என சில வரலாற்று ஆய்வாளர்கள் குறிப்பிடுவர்.  
1767 – 69இல் ஹைதர் தொடுத்த முதல் காலனியாதிக்க எதிர்ப்புப் போரில் ஆங்கிலேயர்கள் தோற்கடிக்கப்பட்டனர். ஹைதரின் உத்தரவுப்படி செயின்ட் ஜார்ஜ் கோட்டையின் கதவுகள் மீது ஆணியறைந்து பதிக்கப்பட்டது ஒரு ஓவியம். அந்த ஓவியத்தில் வரையபட்டிருந்ததை கீழ்க்கண்டவாறு விவரிக்கிறான் *லாலி* என்ற ஆங்கிலேய நிறுவன அதிகாரி.  
*நொறுக்கப்பட்ட பீரங்கிகளின் குவியல் மீது அமர்ந்து கொண்டு, தன் காலடியில் மண்டியிட்டிருக்கும் கும்பினி அதிகாரி டூப்ரேயின் மூக்கைப் பிடித்து உலுக்குகிறான் அயிதர் அலி. வாயிலிருந்து தங்க நாணயங்களைக் கக்குகிறார் டூப்ரே. ஆங்கில இராணுவ அதிகாரியின் பதக்கம் அணிந்த ஒரு நாய் அயிதரின் பின்புறத்தை நக்கிக் கொண்டிருக்கிறது.*
# ஐதர் அலி

## போர்கள்

### இரண்டாம் மைசூர் போர்

முன்பு தோற்ற மராத்தியர், மைசூர் மீது மீண்டும் போர் தொடுத்தனர். முதலாம் மைசூர் போரின் ஒப்பந்தப்படி, ஆங்கிலப்படை உதவிக்கு வரவில்லை. இதனால் வெகுண்ட அயிதர் அலி, இரண்டாம் மைசூர் போரில் ஈடுபட்டார். 1780 முதல் 1784 வரை இரண்டாம் கர்நாடகப் போர் நடந்தது.
100 பீரங்கிகள், 80 ஆயிரம் வீரர்களுடன் அதீதத் தாக்குதலை அலி நடத்தினார். ஆற்காடு, பரங்கிப்பேட்டை, வந்தவாசி உள்ளிட்ட இடங்களில் போர் தீவிரமாக நடந்தது. பேரம்பாக்கம் என்னுமிடத்தில் இரண்டாயிரம் வீரர்கள் கொல்லப்பட்டு, இரண்டாயிரம் ஆங்கில வீரர்கள் கைது செய்யப் பட்டனர்.  
நான்கு ஆண்டுகள் நடந்த, இந்தநெடும் போரில், தனது படையினரையும் உற்சாகம் குறையாமல் தனது மேலாண்மைத்திறனால் பார்த்துக் கொண்டார். மேலும், சனவரி, 1782 ஆம் ஆண்டு அயிதர் அலி தன் படையினரிடம், வரலாற்று புகழ் வாய்ந்த வீர உரையை பின்வருமாறு ஆற்றினார்.  
*ஆங்கிலேயர்களை நாம் பலமுறை வென்றுவிட்டோம். ஆனால் ஒரு இடத்தில் தோற்கடிப்பதன் மூலம், அவர்களை நாம் வீழ்த்திவிட முடியாது. காந்தகார் (ஆப்கான்) மற்றும் பாரசீக(ஈரான்) மன்னர்களை வங்காளத்தின் மீதும், மராட்டியர்களை பம்பாயின் மீதும் படையெடுக்க செய்ய வேண்டும். பிரெஞ்சுகாரர்களையும் இணைத்து கொண்டு நாம் அனைவரும் கூட்டாக இராணுவ நடவடிக்கை எடுத்து, எல்லா முனைகளிலும் ஆங்கிலேயர்களை தாக்க வேண்டும்.*
# ஐதர் அலி

## போர்கள்

### இறப்பு

இரண்டாம் மைசூர் போரில் வெற்றி செய்திகள், வந்த வண்ணம் இருந்தபோது, அயிதரின் உடல்நிலை, முதுகுத் தண்டுவடப் புற்றுநோயால் பாதிக்கப்பட்டது. அதனால், அவரது உடல், இயங்க முடியாமல் முடங்கியது. அப்போது அவருக்கு வயது 60. கண்களில் விடுதலை கனவுகளோடு திரிந்த, புரட்சியாளரின் உடல் 1782 திசம்பர் 6-இல் ஆந்திர மாநிலம் சித்தூர் அருகே அவரது உயிர் பிரிந்தது. மகன் திப்பு சுல்தானின் வேண்டுகோளை ஏற்று, ஐதர் அலியின் உடல், சிறீரங்கப்பட்டினம் எடுத்து வரப்பட்டு, அடக்கம் செய்யப்பட்டது.
# 1787

**1787** (**MDCCLXXXVII**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
# 1787

## நிகழ்வுகள்

- ஜனவரி 11 - யுரேனஸ் கோளின் இரண்டு துணைக்கோள்கள் கண்டுபிடிக்கப்பட்டன.
- மே 13 - கப்டன் ஆர்தர் பிலிப் ஆஸ்திரேலியாவில் குடியேற்றத்தை ஆரம்பிப்பதற்காக இங்கிலாந்தில் இருந்து கைதிகளை ஏற்றிக் கொண்டு புறப்பட்டான்.
- மே - நெதர்லாந்தில் உள்நாட்டுப் போர் ஆரம்பமானது.
- செப்டம்பர் 13 - புரூசியாவின் படைகள் நெதர்லாந்தை அடைந்தனர்.
- செப்டம்பர் 17 - அமெரிக்க அரசியல் அமைப்புச்சட்டம் உருவானது.
- அக்டோபர் 1 - சுவோரொவ் தலைமையில் ரஷ்யர்கள் கின்பேர்ன் என்ற இடத்தில் துருக்கியரைத் தோற்கடித்தனர்.
# 1787

## இறப்புகள்

- மாரிமுத்துப் பிள்ளை, கருநாடக இசைப் பாடகர் (பி. 1717)
# அந்தாதித் தொடை

ஒரு அடியில் ஈற்றில் அமையும் சீர், அசை அல்லது எழுத்து, அடுத்துவரும் அடியின் தொடக்கமாக அமைவது **அந்தாதித் தொடை** எனப்படும். அடுத்தடுத்த செய்யுள்களில் இத் தொடர்பு இடம்பெறின் அதுவும் அந்தாதித் தொடையே. அதாவது ஒரு செய்யுளின் இறுதிச் சீர், அசை அல்லது எழுத்தை அடுத்துவரும் செய்யுளின் முதலில் வரும் வகையில் அமையின் அதுவும் அந்தாதித் தொடை எனப்படும்.  
ஒரு அடியின் ஈற்றிலும் அடுத்ததின் முதலிலும் எழுத்து மட்டும் ஒன்றாய் வருவது எழுத்தந்தாதி எனலாம். இவ்வாறே, அசை, சீர், அடி என்பவை ஒன்றாக இருப்பது முறையே *அசையந்தாதி*, *சீரந்தாதி*, *அடியந்தாதி* எனப்படலாம்.
# அந்தாதித் தொடை

## எடுத்துக்காட்டுகள்

: வேங்கையஞ் சார லோங்கிய மாதவி
: விரிமலர்ப் பொதும்பர் நெல்லியன் முகமதி
: திருந்திய சிந்தையைத் திறைகொண் டனவே  
மேல் உள்ள பாடலில் எழுத்தந்தாதித் தொடை அமைந்துள்ளதைக் காணலாம். முதலடியின் இறுதியெழுத்தான "வி" இரண்டாம் அடியின் முதலில் வருவதும், இரண்டாம் அடியின் இறுதி எழுத்து மூன்றாம் அடியின் முதலில் வருவதும், மூன்றாம் அடியின் இறுதி எழுத்து மீண்டும் முதலடியின் முதலில் வருவதும் காண்க.  
அந்தாதித் தொடைக்கு எடுத்துக்காட்டாக, இளம்பூரணர் பின்வரும் பாடலைக் கொடுத்துள்ளார்.  
: உலகுடன் விளங்கும் ஒளிதிகழ் அவிர்மதி
: மதிநலன் அழிக்கும் வளங்கெழு முக்குடை
: முக்குடை நீழல் பொற்புடை ஆசனம்
: ஆசனத் திருந்த திருந்தொளி அறிவன்
: ஆசனத் திருந்த திருந்தொளி அறிவனை
: அறிவுசேர் உள்ளமோ டருந்தவம் புரிந்து
: துன்னிய மாந்தர் அஃதென்ப
: பன்னருஞ் சிறப்பின் விண்மிசை உலகே  
மேலேயுள்ள பாடலில் பல வகையான அந்தாதித் தொடைகள் பின்வருமாறு வந்துள்ளன.  
: முதலாம் இரண்டாம் அடிகள் - அசையந்தாதி
: இரண்டாம் மூன்றாம் அடிகள் - சீரந்தாதி
: மூன்றாம் நான்காம் அடிகள் - சீரந்தாதி
: நான்காம் ஐந்தாம் அடிகள் - அடியந்தாதி
: ஐந்தாம் ஆறாம் அடிகள் - சீரந்தாதி
: ஆறாம் ஏழாம் அடிகள் - எழுத்தந்தாதி
: ஏழாம் எட்டாம் அடிகள் - எழுத்தந்தாதி
: எட்டாம் முதலாம் அடிகள் - சீரந்தாதி
# அந்தாதித் தொடை

## அந்தாதி நூல்கள்

தமிழில் பல அந்தாதி நூல்கள் காலத்துக்குக் காலம் ஆக்கப்பட்டு வந்துள்ளன. இவற்றில் அடுத்தடுத்து வரும் செய்யுள்களின் ஈற்றடி முதலடிகளுக்கு இடையில் மட்டும் அந்தாதிகள் அமைகின்றன. கீழே தரப்பட்டுள்ளவை முக்கியமான சில அந்தாதி நூல்களாம்.  
: அபிராமியந்தாதி - அபிராமி பட்டர்
: திருவரங்கத்தந்தாதி - பிள்ளைப் பெருமாள் ஐயங்கார்
: திருவேங்கடத்தந்தாதி - பிள்ளைப் பெருமாள் ஐயங்கார்
: திருவந்தாதி - பொய்கையாழ்வார்
: ஸ்ரீராமானுஜ நூற்றந்தாதி - திருவரங்கத்து அமுதனார்
# அந்தாதித் தொடை

## மேலும் பார்க்க

- அபிராமி அந்தாதி
- அழகரந்தாதி
# பெரம்பூர்

**பெரம்பூர்** என்பது சென்னை மாநகராட்சியின் வடக்கே உள்ள ஒரு பகுதியாகும். இது பெரம்பூர் வட்டத்தின் நிர்வாகத் தலைமையிடம் ஆகும். சில நூறு வருடங்களுக்கு முன்பு, இங்கு மூங்கில் காடுகள் காணப்பட்டன. மூங்கிலின் மற்றுமொரு தமிழ்ப் பெயர் 'பிரம்பு' ஆகும். 'பிரம்பு உள்ள ஊர்' என்பதே மருவி 'பெரம்பூர்' ஆனது. இங்கிருந்து, புரட்சித் தலைவர் எம்.ஜி. இராமச்சந்திரன் மத்திய இரயில் நிலையம், 4 கி.மீ. தொலைவில் அமைந்துள்ளது.  
இந்தப் பகுதி, சென்னையுடன் பொ.ஊ. 1742-ஆம் வருடம் இணைக்கப்பட்டது. இந்தப் பகுதி, குடியிருப்பு மற்றும் வணிக நிறுவனங்கள் நிறைந்த பகுதி. பெரம்பூரில் அமைந்துள்ள, நூற்றி இருபது ஆண்டுகள் பழமையான, தூய லூர்து அன்னை திருத்தலம், இப்பகுதியின் குறிப்பிடத்தகுந்த அடையாளமாக அமைந்துள்ளது. மேலும், புத்தர் கோவில் ஒன்றும், அமைதியான வழிபாட்டுத் தலமாக விளங்குகின்றது.  
அரசு சார்பதிவாளர் அலுவலகம், பெரம்பூர் கிளை, 'தூய லூர்து அன்னை திருத்தலம்' அருகில் அமைந்துள்ளது.
# பெரம்பூர்

## அருகிலுள்ள இடங்கள்

- வியாசர்பாடி
- அயனாவரம்
- செம்பியம்
- அகரம்
- ஜவகர் நகர்
- திரு.வி.க. நகர்
- ஜமாலியா
- பெரவள்ளூர்
- கொளத்தூர்
- மூலக்கடை
- இரமணா நகர்
- kaushik
# பெரம்பூர்

## அருகிலுள்ள இடங்கள்

### அருகிலுள்ள சிற்றூர் பகுதிகள்

- 'பந்தர்' தோட்டம்
- ஜெகன்னாதன் காலனி
- அமிர்தம்மாள் காலனி
- நீலம் தோட்டம்
- சின்னையன் காலனி
# பெரம்பூர்

## போக்குவரத்து

### தொடருந்து

- 'பெரம்பூர்' தொடருந்து நிலையம்
# பெரம்பூர்

## போக்குவரத்து

### பேருந்து

- 'பெரம்பூர் பேருந்து நிலையம்'
- 'பெரம்பூர் தொடருந்து நிலையம்' நிறுத்தம்.
# பெரம்பூர்

## கல்வி நிறுவனங்கள்

### பள்ளிகள்

- சென்னை மகளிர் மேல்நிலைப்பள்ளிகள்
- சென்னை மாநகராட்சிப் பள்ளிகள்
- தொன் போஸ்கோ நிறுவனப் பள்ளிகள்
- புனித தோமையர் ஆங்கிலோ இந்திய மேல்நிலைப்பள்ளி
- இரயில்வே கூட்டு மேல்நிலைப்பள்ளி
# பெரம்பூர்

## பொழுதுபோக்கு

### பூங்காக்கள்

- முரசொலி மாறன் மேம்பாலப் பூங்காக்கள்
- வீனஸ் பூங்கா
- மகாத்மா காந்தி பூங்கா
# பெரம்பூர்

## பொழுதுபோக்கு

### திரையரங்கம்

- S2 திரையரங்குகள்
# பெரம்பூர்

## வழிபாட்டுத் தலங்கள்

### கோவில்கள்

- ஸ்ரீ வெங்கடேசப் பெருமாள் கோவில்.
- ஸ்ரீ வேணுகோபால சுவாமி கோவில்.
# பெரம்பூர்

## வழிபாட்டுத் தலங்கள்

### கிறித்தவ திருத்தலங்கள்

- 'தூய லூர்து அன்னை திருத்தலம்', பெரம்பூர்.
- 'தென்னிந்திய திருச்சபை வெஸ்லி தேவாலயம்', பெரம்பூர்.
# பெரம்பூர்

## வழிபாட்டுத் தலங்கள்

### புத்தர் விகாரம்

- தென்னிந்திய புத்தர் கோயில், பெரம்பூர்
# பெரம்பூர்

## மருத்துவமனைகள்

- A.C. அருள்தாஸ் மருத்துவமனை
- சென் மருத்துவமனை
- ஸ்ரீநிவாசப் பிரியா மருத்துவமனை
- நாராயணா நர்ஸிங் ஹோம்
- முத்து மருத்துவமனை
# பெரம்பூர்

## விளையாட்டு அரங்கங்கள்

- தென்னிந்திய இரயில்வே பெரம்பூர் விளையாட்டரங்கம்.
- தென்னிந்திய இரயில்வே பெரம்பூர் கூடைப்பந்து அரங்கம்.
- தென்னிந்திய இரயில்வே பெரம்பூர் இறகுப்பந்து அரங்கம்.
- சிறுவர்களுக்கான உருளைச் சக்கர சறுக்கு விளையாட்டு மைதானம் (முரசொலி மாறன் மேம்பாலப் பூங்கா நுழைவாயில் அருகே).
# எழும்பூர்

**எழும்பூர்** அல்லது **எக்மோர்** (ஆங்கிலம்: *Egmore*) என்பது சென்னை மாநகராட்சியில் உள்ள ஒரு பகுதியாகும். இது ஒரு சட்டமன்றத் தொகுதியும் ஆகும்.
# எழும்பூர்

## புகழ்பெற்ற இடங்கள்

- கன்னிமாரா பொது நூலகம்
- எழும்பூர் தொடர்வண்டி நிலையம்
- அரசு அருங்காட்சியகம்
# எழும்பூர்

## அருகிலுள்ள ஊர்கள்

- புரசைவாக்கம்
- புதுப்பேட்டை
- சிந்தாதிரிப்பேட்டை
- பெரியமேடு
- டவ்டன்
- ஆயிரம்விளக்கு
- நுங்கம்பாக்கம்
- சேத்துப்பட்டு
- கீழ்ப்பாக்கம்
# எழும்பூர்

## வழிபாட்டுத் தலங்கள்

100 ஆண்டு பழமை வாய்ந்த வெஸ்லி சர்ச் இங்குள்ளது.
# எழும்பூர்

## கல்வி நிலையங்கள்

- பெண்களுக்கான எத்திராஜ் கல்லூரி
- பெண்கள் கிரிஸ்துவர் கல்லூரி
- டான் போஸ்கோ மேல்நிலைப்பள்ளி
- சென்னை சமூக பள்ளி
# வில்லிவாக்கம்

**வில்லிவாக்கம்**, சென்னை நகரின் ஒரு பகுதியாகும். இது சென்னை மாநகராட்சியின் கீழ் வரும் ஓர் இடமாகும்.
# வில்லிவாக்கம்

## சொற்பிறப்பியல்

வில்லிவாக்கத்தின் உண்மையான பெயர் வில்வாரண்யம். இங்கு ஒரு பழைய சிவன் கோயில் அகஸ்தியரால் கட்டப்பட்டது, மேலும் இங்கு பல வில்வம் (பேல்) மரங்கள் உள்ளன, எனவே இது வில்வ ஆரண்யம் என்ற பெயரைப் பெற்றது, அதாவது, காலப்போக்கில் **வில்வ மரங்களின் காடு** பெயர் வில்லிவாக்கம் என்று மாறியது.
# வில்லிவாக்கம்

## போக்குவரத்து

### சாலை

வில்லிவாக்கம் ஒரு பேருந்து நிலையத்தைக் கொண்டுள்ளது, இது கொன்னூர் ஹை ரோட்டில் அமைந்துள்ளது. ஜவஹர்லால் நேரு சாலை மற்றும் கொன்னூர் ஹை ரோடு ஆகியவை வில்லிவாக்கத்தைச் சுற்றியுள்ள முக்கிய சாலைகள் ஆகும். நீண்ட காலமாக நிலுவையில் உள்ள வில்லிவாக்கம் சுரங்கப்பாதையின் கட்டுமானப் பணிகள் டிசம்பர் 4, 2007 அன்று தொடங்கப்பட்டு 19 ஜூன் 2012 அன்று திறக்கப்பட்டது. 390 மில்லியன் செலவில் கட்டப்பட்ட 447.50-மீ நீளமுள்ள சுரங்கப்பாதை, 2.5&nbsp;மீ அகலம் கொண்ட மிதிவண்டி பாதையையும் கொண்டிருக்கும்.
# வில்லிவாக்கம்

## போக்குவரத்து

### ரயில்

வில்லிவாக்கத்தில் உள்ள சென்னை புறநகர் ரயில் நிலையம், சென்னை சென்ட்ரல் மற்றும் அரக்கோணம் சந்திப்பு பிரிவுக்கு இடையில் உள்ளது, மேலும் சென்ட்ரலில் இருந்து 10&nbsp;கிமீ தொலைவில், சென்னை சென்ட்ரல், சென்னை கடற்கரை, வேளச்சேரி, அம்பத்தூர், ஆவடி, பட்டாபிராம் ரயில் நிலையம், திருவள்ளூர், அரக்கோணம் மற்றும் பொன்னேரி ஆகிய இடங்களுக்கு புறநகர் சேவைகள் உள்ளன. சென்னையிலிருந்து அரக்கோணம் சந்திப்புக்கான இணைப்பு தென்னிந்தியாவின் பழமையான ரயில் பாதையாகும்.
# வில்லிவாக்கம்

## அரசியல்

தமிழ்நாட்டில் வாக்காளர்களின் எண்ணிக்கையைப் பொறுத்தவரை வில்லிவாக்கம் மிகப்பெரிய மாநில சட்டமன்றத் தொகுதியாகும். வில்லிவாக்கம் தொகுதி தெற்கில் அண்ணா நகர் முதல் வடக்கில் மாதவரம் வரையிலும், கிழக்கில் அயனாவரம் முதல் மேற்கில் கொரட்டூர் வரையிலும் உள்ள பகுதியை உள்ளடக்கியது.
# வில்லிவாக்கம்

## கல்வி

### பள்ளிகள்

- சிங்காரம் பிள்ளை ஆண்கள் மேல்நிலைப் பள்ளி
- I.C.F. வெள்ளி விழா மெட்ரிகுலேசன் பள்ளி
- ஸ்ரீ கனக துர்கா தெலுங்கு மேல்நிலைப் பள்ளி
- டான் போஸ்கோ மெட்ரிகுலேசன் மேல்நிலைப் பள்ளி (ஸ்ரீநிவாச நகர்)
- ஸ்ரீ வி.பாட்சா உயர்நிலைப் பள்ளி
- ICF மேல்நிலைப் பள்ளி
- எம். ஏ. கிருஷ்ணசுவாமி மெட்ரிகுலேசன் மேல்நிலைப் பள்ளி
- தனிஷ் மெட்ரிகுலேசன் மேல்நிலைப் பள்ளி
- ஜான் வில்லியம்ஸ் மெட்ரிகுலேசன் பள்ளி
- அன்னை வேளாங்கண்ணி மெட்ரிகுலேசன் மேல்நிலைப் பள்ளி
- பத்மா சாரங்கபாணி மெட்ரிகுலேசன் மேல்நிலைப் பள்ளி
- குலபதி டாக்டர். எஸ். பாலக்ருஷ்ண ஜோஷி குருகுலம் மெட்ரிகுலேசன் மேல்நிலைப் பள்ளி
- சிங்காரம் பிள்ளை மெட்ரிகுலேசன் மேல்நிலைப் பள்ளி
# வில்லிவாக்கம்

## கலாச்சாரம்

வில்லிவாக்கம் பகுதியில் உள்ள கோவில்கள்:  
அகஸ்தீஸ்வரர் கோவில்  
பாலியம்மன் கோவில்  
சௌமிய தாமோதர பெருமாள் கோவில்  
முருகன் கோவில்  
மஸ்ஜித்-எஹ்-ரஹ்மானிய மசூதி  
பிலடெல்பிய சர்ச் (ICF அருகில்)  
புனித இருதய தேவாலயம் (ஸ்ரீனிவாசா நகர்)
# வில்லிவாக்கம்

## வங்கிக் கிளைகள்

- ஸ்டேட் பேங்க் ஆப் இண்டியா (கிழக்கு மாட வீதி, வில்லிவாக்கம்)
- ஆக்சிஸ் பேங்க் (சென்னை - திருவள்ளூர் நெடுஞ்சாலை, வில்லிவாக்கம்)
# வில்லிவாக்கம்

## தானியக்க வங்கி இயந்திரங்கள்

- பாரத ஸ்டேட் வங்கி (நுழைவாயில், வில்லிவாக்கம் தொடர்வண்டி நிலையம்)
- பாரத ஸ்டேட் வங்கி (நாதமுனி, வில்லிவாக்கம்)
- பஞ்சாப் நேசனல் வங்கி (கிழக்கு மாட வீதி, வில்லிவாக்கம்)
- ஐசிஐசிஐ வங்கி (கிழக்கு மாட வீதி, வில்லிவாக்கம்)
- ஐசிஐசிஐ வங்கி (நாதமுனி, வில்லிவாக்கம்)
# வில்லிவாக்கம்

## மத இடங்கள்

**கோயில்கள்:**
- ஸ்ரீ சௌமியா தாமோதர பெருமாள் தேவஸ்தானம்
- ஸ்ரீ ஆஞ்சநேயர் சுவாமி கோவில்
- அருள்மிகு ஸ்ரீ அகத்தீஸ்வரர் திருக்கோயில்
- அருள்மிகு ஸ்ரீ ஐயப்பன் திருக்கோயில்
- ஷீரடி சாய்பாபா கோவில்
- ஸ்ரீ தேவி அங்காளபரமேஸ்வரி அம்மன் கோவில்
- கல்யாண சுப்ரமணிய சுவாமி கோவில்
- கருமாரி அம்மன் கோவில்
- வரசக்தி விநாயகர் கோவில் (ராஜாஜி நகர் 4வது தெரு)
- இளங்காளியம்மன் கோவில்
- ஸ்ரீ காமாட்சி அம்மன் கோயில்
- ஸ்ரீ பாலியம்மன் கோவில்  
**மசூதிகள்ː**
- மஸ்ஜித்-இ ரஹ்மானியா
- மஸ்ஜித்-இ-நூர்
- அஞ்சுமன் இ முகமதி மஸ்ஜித்
- மஸ்ஜித்-இ-மக்தப் நூரியா  
**தேவாலயங்கள்:**
- பெனியல் எவாஞ்சலிகல் தேவாலயம்
- ஆசீர்வாத மையம் ஏஜி தேவாலயம்
- வேளாங்கண்ணி மாதா தேவாலயம்
- சென்னை தெலுங்கு பாப்டிஸ்ட் தேவாலயம்
- செயிண்ட் ஸ்டீபன்ஸ் தேவாலயம்
- பிலடெல்பியா பெல்லோஷிப் தேவாலயம்
- இந்திய சுவிசேஷ தேவாலயம் வில்லிவாக்கம்
- அற்புதநாதர் தேவாலயம்
- ஷெக்கினா அபண்டன்ட் லைஃப் தேவாலயம்
- வில்லிவாக்கம் இரட்சணப் படை தேவாலயம்
# வில்லிவாக்கம்

## மளிகைச் சந்தை

வில்லிவாக்கம் சந்தை, வில்லிவாக்கம் ரயில் நிலையத்திற்கு அருகில் அமைந்துள்ள வில்லிவாக்கம் சுற்றுப்புறத்தைச் சுற்றியுள்ள பிரபலமான சந்தைகளில் ஒன்றாகும். இந்த சந்தை பிரிட்டிஷ் காலத்திலிருந்து 12,000 சதுர அடிக்கு மேல் விரிவாக்கத்துடன் இயங்கி வருகிறது. இது சென்னையில் உள்ள பழமையான சந்தைகளில் ஒன்றாகும்.
# வில்லிவாக்கம்

## உள்ளூர் செய்திமடல்

வில்லிவாக்கத்தில், "வில்லிவாக்கம் டைம்ஸ்" என்ற வாராந்திர உள்ளூர் செய்திமடல் வெளியிடப்படுகிறது.
# இராயபுரம்

**இராயபுரம்**, தமிழ்நாட்டின் வடசென்னை பகுதியில், சென்னை மாநகராட்சியில் அடங்கிய ஒரு பகுதியாகும். சென்னையின் பழமையான இடங்களில் இதுவும் ஒன்று. பாரிமுனை, சென்னை துறைமுகம் மற்றும் சென்னை உயர்நீதி மன்றம் போன்ற இடங்களுக்கு மிக அருகில் உள்ளது இப்பகுதி.  
அடிப்படை சுகாதாரம் வசதி இல்லாத 19 ஆம் நூற்றாண்டில் மிகப்பெரிய
ஆர்.எஸ்.ஆர்.எம் மருத்துவமனையை இங்கு ராஜா சர் சவலை ராமசாமி முதலியார் என்பவர் கட்டினர். ராயபுரத்தில் உள்ள காசிமேடு மீன்பிடி துறைமுகம் மிகவும் பிரசித்தி பெற்ற மீன்பிடி துறைமுகமாகும்
# இராயபுரம்

## போக்குவரத்து

### தொடர்வண்டி

ராயபுரம் தொடருந்து நிலையம் இங்கு அமைந்துள்ளது. இது 1856ல் தொடங்கப்பட்ட தென்னிந்தியாவின் முதல் தொடருந்து நிலையம் ஆகும்.
# புரசைவாக்கம்

**புரசைவாக்கம்**, சென்னை மாநகராட்சியில் உள்ள ஒரு பகுதியாகும். புரசைவாக்கம், 'புரசை' என்றும் அழைக்கப்படுகிறது. இங்கு, குடியிருப்புப் பகுதிகளும், வணிக வளாகங்களும் நிறைந்து காணப்படுகின்றன.  
புரசையின் கவர்ச்சியில் அபிராமி மெகா மாலும் ஒன்று. இம்மாலில் நிறைய கண்கவரும் கடைகளும் உள்ளன.
# புரசைவாக்கம்

## போக்குவரத்து

புரசைவாக்கத்தின் அருகில் எழும்பூர், சென்னை சென்ட்ரல் இரயில் நிலையங்கள் உள்ளன. மாநகரப் பேருந்துகள், நகரின் பிற பகுதிகளுக்கு, புரசைவாக்கம் வழியாக இயக்கப்படுகின்றன.
# புரசைவாக்கம்

## அருகிலுள்ள ஊர்கள்

எழும்பூர், பெரியமேடு, ஓட்டேரி, சூளை, கீழ்ப்பாக்கம், டவுட்டன், புளியந்தோப்பு, கெல்லீசு, அயனாவரம் ஆகியவை புரசைவாக்கத்திற்கு அருகிலுள்ள முக்கிய ஊர்கள் ஆகும்.
# புரசைவாக்கம்

## வழிபாட்டுத் தலங்கள்

- லூதரன் தேவாலயம்
- அடைக்கலநாதர் தேவாலயம்
- புனித அந்திரேயா தேவாலயம்
- புனித பவுல் தேவாலயம்
- புனித மதியா தேவாலயம்
- இம்மானுவேல் மெதடிஸ்ட் தேவாலயம்
- தமிழ் மெதடிஸ்ட் தேவாலயம்
- அபோஸ்தல தேவாலயம்
- அபோஸ்தல ஐக்கிய சபை  
மேலும், மிகவும் பழமையான,  
- புகழ்வாய்ந்த கங்காதீஸ்வரர் கோவில்,
- சோலை அம்மன் கோவில்  
புரசையில் பெயர் பெற்ற கோவில்களாகும்.
# பெசன்ட் நகர்

**பெசன்ட் நகர்** (ஆங்கிலம்: *Besant Nagar)*, இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். சென்னை மாநகராட்சியில் உள்ள கடலை ஒட்டிய ஒரு பகுதியாகும். பெசன்ட் நகர் சுற்றுப்புறத்தில் அதிக வசதி படைத்த மக்கள் வசிக்கின்றனர்.  
மெட்ராஸின் முன்னாள் கவர்னரான எட்வர்ட் எலியட்டின் பெயரிடப்பட்ட எலியட்ஸ் கடற்கரை, இந்த பகுதியின் பிரபலமான இடமாகும். இது இளைஞர்களுக்கும், பெரியவர்களுக்கும் ஒரு கவர்ச்சியான இடமாக மாறிவிட்டது.
# பெசன்ட் நகர்

## அமைவிடம்

சென்னை மத்திய தொடருந்து நிலையத்திலிருந்து 10 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 10 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 13 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 14 கிலோமீட்டர் தொலைவிலும், பெசன்ட் நகர் அமைந்துள்ளது.
# பெசன்ட் நகர்

## வேளாங்கன்னி அன்னை திருத்தலம்

இது சின்ன வேளாங்கன்னி என்ற பெயராலும் அழைக்கப்படுகிறது. இங்கு அமைந்துள்ள புனித ஆரோக்கிய அன்னை திருத்தலம் மிகவும் பிரசிதிபெற்றது.
# பெசன்ட் நகர்

## பேருந்து பணிமனை

பெசன்ட் நகர் பேருந்து நிலையத்தில், 85 வெவ்வேறு பேருந்துகள் தினமும் 500 பயணங்களை மேற்கொள்கின்றன. ஒவ்வொரு நாளும் சுமார் 4,000 பேர் பேருந்து நிலையத்தைப் பயன்படுத்துகின்றனர்.  
அக்டோபர் 2012 இல், பெசன்ட் நகர் பேருந்து நிலையத்தை, ஒரு பணிமனையாக மாற்ற மாநகரப் போக்குவரத்துக் கழகம் (எம்.டி.சி.) முடிவு செய்தது. பணிமனை, பேருந்து நிலையத்தை விட 70 சதவீதம் பெரியதாக இருக்கும். 5 மில்லியன் டாலர் செலவில் இந்த பேருந்து பணிமனை கட்டி முடிக்கப்பட்டது.
# கோயம்பேடு

**கோயம்பேடு** சென்னை மாநகராட்சியில் உள்ள ஒரு பகுதியாகும். சென்னை கோயம்பேட்டில் அமைந்துள்ள சென்னை புறநகர் பேருந்து நிலையம் ஆசியாவிலேயே பெரிய பேருந்து நிலையமாகும். இங்கு மிகப்பெரிய காய்கறிச் சந்தையும் உள்ளது. கோயம்பேடு விருகம்பாக்கம் சட்டப்பேரவைத் தொகுதிக்கு உட்பட்டதாகும்.
# கோயம்பேடு

## கோயம்பேடு பெயர் காரணமும் வரலாறும்

கோயம்பேட்டில் கோயட்டி என்ற ஒரு குருட்டு நாரை இருந்ததாம். இது தன் பக்தியால், இறக்கும்போதும் இறைநாமம் ஓதிச் சிவலோகப் பிராப்தி அடைந்ததாம்! அதனால் அந்த நாரையின் பெயரால் 'கோயட்டிபுரம்' என்று இந்த இடம் முதலில் அழைக்கப்பட்டு, பின் அது 'கோட்டிபுரம்' என்றாகி நாளடைவில் 'கோயம்பேடு' என மருவியதாம்.  
லவனும் குசனும் பிறந்ததும் அந்தக் குழந்தைகளை வளர்த்துப் பல கலைகளைக் கற்றுக்கொடுத்ததும், வில் வித்தையில் சிறந்து விளங்கச் செய்ததும் வால்மீகிதான். வால்மீகி முனிவர் இருந்த ஆஸ்ரமம்தான் தற்போது சென்னையில் இருக்கும் கோயம்பேடு எனும் இடம். இந்த இடத்தில்தான் லவன், குசன் இருவரும் ஈஸ்வரன் கோயில் ஒன்றைக் கட்டினர்  
இங்கு இருக்கும் சிவனுக்குக் குறுங்காலீஸ்வரர் எனப் பெயர் கொண்டுள்ளார். லவ, குசர் பூஜை செய்த லிங்கம் நாளடைவில் மணலில் அமிழ்ந்து போயிற்று. பிற்காலத்தில் சோழ மன்னன் அந்தப் பக்கம் தேரில் வர, தேரின் சக்கரம் மணலை அழுத்த, மணலில் புதைந்திருந்த லிங்கத்திலிருந்து இரத்தம் பெருக்கிட்டது. மன்னர் இதைப் பார்த்துப் பயந்து கீழே இறங்கி அந்த லிங்கத்தை எடுத்தார். தன்னால் அந்தச் சிவலிங்கத்திற்கு இப்படியாகி விட்டதே என்று மனம் வருந்தினார். பின் அதற்கு ஒரு கோயிலும் கட்டினார். லிங்கம் தேரின் சக்கரம் பட்டு நசுங்கியதால் குறுகிக் குள்ளமானது. இதனால் பெயரும் குறுங்காலீஸ்வரர் ஆனது.
# சென்னை எழும்பூர் தொடருந்து நிலையம்

**சென்னை எழும்பூர் தொடருந்து நிலையம்** (*Chennai Egmore railway station*, நிலையக் குறியீடு: **MS**) இந்தியாவின் முக்கியமான மற்றும் பெரிய தொடருந்து நிலையங்களில் ஒன்றாகும். இது தமிழ்நாட்டின், சென்னை நகரில் அமைந்துள்ளது. இந்த தொடருந்து நிலையம் இந்தியாவின் தெற்கு இரயில்வேயின் கட்டுப்பாட்டிற்குள் வருகின்றது. ஆங்கிலேயர்களால் கட்டப்பட்ட இந்த தொடருந்து நிலையம் இன்று சென்னை நகரின் மிகப்பரவலாக அறியப்பட்ட கட்டிடங்களுள் ஒன்றாகத் திகழ்கின்றது.
# சென்னை எழும்பூர் தொடருந்து நிலையம்

## வரலாறு

இந்த தொடருந்து நிலையம் ஒரு கோட்டையாக இருந்து வந்துள்ளது. இதற்குப் பெயர் 'எழும்பூர் ரெடோ' ஆகும். இது சாந்தோமில் உள்ள லீட்ஸ் கோட்டை போன்றுள்ளதாக அறியப்படுகிறது. பிரிட்டிசாரால் வெடிபொருட்கள் சேமிக்க பயன்படுத்தப்பட்டதாகவும் கூறப்படுகின்றது.
# சென்னை எழும்பூர் தொடருந்து நிலையம்

## வரலாறு

### இடம்

இந்த தொடருந்து நிலையக் கட்டிடமானது 2.5 ஏக்கர் பரப்பளவில் கட்டப்பட்டுள்ளது. இதில் 1.7 ஏக்கர், டாக்டர் பால் ஆண்டி என்பவரிடமிருந்து பெறப்பட்டதாகும். இவர் முதலில், சென்னை மாவட்ட ஆட்சியரிடம், தான் 1.7 ஏக்கர் சொத்தினை சிரமேற்கொண்டு வளர்த்ததின் காரணமாக, தர மறுத்துள்ளார். பின்னர், தென் இந்திய ரெயில்வே நிறுவனம் 1,00,000 ரூபாய் கொடுத்து வாங்கியது.
# சென்னை எழும்பூர் தொடருந்து நிலையம்

## வரலாறு

### கட்டுமானம்

இந்தோ-சாராசனிக் பாணியில் இக்கட்டிடம் கட்டப்பட்டுள்ளது. இராபர்ட் சிஸ்ஹோம் (Robert Chisholm) என்ற ஆங்கிலேயர், கட்டிடத்திற்கான வரைபடத்தை வடிவமைத்துக் கொடுத்தாக அறியப்படுகிறது. பெங்களூரைச் சேர்ந்த தி. சாமிநாத பிள்ளை என்பவரால் 1905இல் செப்டம்பர் மாதம் கட்டுமானம் தொடங்கப்பட்டது. கட்டுவதற்காக சுமார் 1.7 மில்லியன் ரூபாய் செலவிடப்பட்டது. சென்னை எழும்பூர் தொடருந்து நிலையம், அதிகாரப்பூர்வமாக 1908 சூன் 11 ம் தேதி திறந்து வைக்கப்பட்டது.
# சென்னை எழும்பூர் தொடருந்து நிலையம்

## வரலாறு

### தொடக்கம்

முதலில், இதற்கு 'இராபர்ட் கிளைவ்' என்பவரின் பெயர் சூட்டப்பட இருந்தது. எனினும், பொதுமக்கள் கடுமையாக எதிர்த்த காரணத்தால், எழும்பூர் தொடருந்து நிலையம் எனப் பெயரிடப்பட்டது. நிலையம் திறக்கப்படும் போது, அங்கு மின்சார இணைப்பு இல்லாமல் இருந்தனால் ஜெனரேட்டர் பயன்படுத்தப்படுத்தப்பட்டது. 1951 ஆம் ஆண்டு தென்னக இரயில்வே உருவாகிய பிறகு, சென்னையின் முக்கிய மீட்டர் கேஜ் முனையமாக, எழும்பூர் தொடருந்து நிலையம் மாறியது.
# சென்னை எழும்பூர் தொடருந்து நிலையம்

## வரலாறு

### இலங்கை கொழும்பு ரயில்கள்

எழும்பூரில் இருந்து இலங்கையின் கொழும்பு நகருக்கும் ரயில்கள் இயக்கப்பட்டிருப்பதாக அறியப்படுகிறது. கொழும்பு செல்லும் பயணிகளை ஏற்றிச் செல்லும் எழும்பூர் – தனுஷ்கோடி போட் மெயில், அவர்களை தனுஷ்கோடியில் இறக்கிவிட்டுவிடும். பின்னர் அவர்கள் அங்கிருந்து படகு மூலம் இலங்கையின் தலைமன்னாருக்கு அழைத்துச் செல்லப்படுவார்கள். தலைமன்னாரில் இருந்து கொழும்பு செல்ல ஓர் இரயில் தயாராக காத்திருக்கும். 1964ஆம் ஆண்டு வீசிய புயலில், தனுஷ்கோடி இருப்புப் பாதை முற்றிலுமாக அழிந்துபோனதால், அத்துடன் இந்த இரயில் சேவை நிறுத்தப்பட்டது.
# சென்னை எழும்பூர் தொடருந்து நிலையம்

## இரயில்கள்

### சென்னை எழும்பூர் வழியாகச் செல்லும் ரயில்கள்

- திருச்சி - ஹவுரா (ஹவுரா விரைவுத் தொடருந்து).
- மதுரை, திருச்சி, விஜயவாடா, புவனேஸ்வர் வழியாக கன்னியாகுமரி - (ஹவுரா கேப் விரைவுத் தொடருந்து).
- திருச்சி, விஜயவாடா, போபால் வழியாக மதுரை - ஹசரத் நிசாமுதீன் (தமிழ்நாடு சம்பர்கிராந்தி அதிவேக விரைவுத் தொடருந்து).
- மதுரை, திருச்சி, விஜயவாடா, போபால் வழியாக கன்னியாகுமரி - ஹசரத் நிசாமுதீன் (திருக்குறள் விரைவுத் தொடருந்து).
- புதுச்சேரி - புவனேஸ்வர் (புதுச்சேரி - புவனேஸ்வர் அதிவிரைவுத் தொடருந்து).
- புதுச்சேரி - புது தில்லி, (புதுச்சேரி - புது டெல்லி அதிவிரைவுத் தொடருந்து).
- காரைக்குடி, புதுக்கோட்டை, திருச்சி, தஞ்சாவூர், மயிலாடுதுறை, சிதம்பரம் வழியாக இராமேஸ்வரம் - புவனேஸ்வர் (இராமேஸ்வரம் - புவனேஸ்வர் வாராந்திர விரைவுத் தொடருந்து).
- காரைக்குடி, புதுக்கோட்டை, திருச்சி, தஞ்சாவூர், மயிலாடுதுறை, சிதம்பரம், கடலூர் வழியாக இராமேஸ்வரம் - வாரணாசி (இராமேஸ்வரம் - மண்டுவாடி விரைவுத் தொடருந்து).
# சென்னை எழும்பூர் தொடருந்து நிலையம்

## அமைப்புத்திட்டம்

எழும்பூர் தொடருந்து நிலையம் 925 மீ தூரத்தில் பிரிக்கப்பட்ட இரண்டு மேம்பாலங்களுக்கு இடையில் அமைந்துள்ளது. சுமார் 750 மீ நீளம் கொண்ட இந்த தொடருந்து நிலையத்தில், 11 தளங்கள் உள்ளன. தளம் 1,2,3 குறைந்த நீளம் கொண்ட தளங்கள் ஆகும். இவை சிறிய ரக தொடருந்துகளுக்காக பயன்படுத்தப்படுகின்றன. முக்கியமான 4ஆம் தளம் எழும்பூர் தொடருந்து நிலையத்தின் மையப்பகுதியில் நீண்டுள்ளது. 5,6,7 ஆம் தளங்கள் நீள ரக தொடருந்துகளுக்காக பயன்படுத்தப்படுகின்றன.  
2004 ஆம் ஆண்டில், பூந்தமல்லி ஹை ரோடு பக்கத்தில், நிலையத்தின் இரண்டாவது நுழைவுவாயில் கட்டுமானம், இந்திய ரூபாய் 115.3 மில்லியன் செலவில் தொடங்கியது. 2006 ஆம் ஆண்டு சூன் மாதம் இந்த இரண்டாவது நுழைவுவாயில் திறக்கப்பட்டது.
# சென்னை எழும்பூர் தொடருந்து நிலையம்

## போக்குவரத்து

2013 வரை, இந்தத் தொடருந்து நிலையம், தினமும் சுமார் 35 முக்கிய வழிவகை இரயில்கள் மற்றும் 118 புறநகர் இரயில்கள், மற்றும் சுமார் 150,000 மக்களைக் கையாளுகிறது.
# சென்னை எழும்பூர் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சென்னை கோட்டத்தில் 15 நிலையங்கள் தேர்ந்தெடுக்கப்பட்டன, சென்னை எழும்பூர் சந்திப்பு தொடருந்து நிலையத்தை புதுப்பிக்கும் பணிக்கு 800 கோடி ரூபாய் ஒதுக்கப்பட்டுள்ளது.
# சென்னை எழும்பூர் தொடருந்து நிலையம்

## வசதிகள்

### பயணத் தொடர்புகள்

வெளியூர்களுக்குச் செல்லும் ரயில்களும், சென்னையின் தெற்குப்புறநகர் பகுதிகளுக்குச் செல்லும் ரயில்களும், சென்னை எழும்பூரிலிருந்து செயல்படுகின்றன. தமிழ்நாட்டின் தென் மாவட்டங்களுக்கு இரயில்கள் இங்கிருந்து செல்கின்றன. சென்னையின் புறநகர் பகுதிகளான தாம்பரம், செங்கல்பட்டு ஆகியவற்றிற்குச் செல்லும் புறநகர் ரயில்களும் இங்கிருந்து செல்கின்றன.  
சென்னை எழும்பூர் ரயில் நிலையத்தில் மாநகரப் பேருந்து நிறுத்தங்கள், ஆட்டோ ரிக்சா, டாக்ஸி மற்றும் கால் டாக்ஸி போன்ற வாடகை வண்டிகளின் சேவைகள் உள்ளன. சீருந்து, இருசக்கர வாகனம் மற்றும் மிதிவண்டி ஆகிய வாகனங்களை நிறுத்துமிடங்களும் இருக்கின்றன.
# சென்னை எழும்பூர் தொடருந்து நிலையம்

## வசதிகள்

### உணவு மற்றும் இதர வசதிகள்

மேலும் உணவகங்கள், கட்டணக் கழிப்பிடங்கள், உதவி மையங்கள், வலைதள மையம், தங்கும் விடுதி, புத்தகக் கடைகள் என பல வசதிகளும் உள்ளன.
# சென்னை எழும்பூர் தொடருந்து நிலையம்

## சென்னையில் உள்ள முக்கிய தொடருந்து நிலையங்கள்

- தாம்பரம் தொடருந்து நிலையம்
- சென்னை மத்திய தொடர்வண்டி நிலையம்
# சென்னை பறக்கும் தொடருந்துத் திட்டம்

**சென்னை பறக்கும் தொடருந்துத் திட்டம் / சென்னை பெருந்திரள் விரைவு அமைப்பு** (*Chennai Mass Rapid Transit System*, MRTS) அல்லது **பறக்கும் இரயில்** என்பது நிலத்திலிருந்து உயரே கட்டப்பட்ட பாலத்தின் மேல் செல்லும் புறநகர் தொடருந்து (இரயில்) சேவையைக் குறிக்கும். இது இந்தியாவின் முதல் உயர்மட்ட தொடருந்துத் தடமும் நாட்டின் நீளமான உயர்மட்டத் தடமும் (17 கி.மீ.) ஆகும்.  
இந்தியாவின் நான்காவது பெரிய பெருநகரமான சென்னை, 1931-ஆம் ஆண்டிலேயே தனக்கென ஓர் புறநகர் இருப்பு வழியினை அமைத்துக்கொண்டது. மேலே கூறப்பட்ட சேவையானது, சென்னைக் கடற்கரை–தாம்பரம் வழித்தடத்தில், மீட்டர் அளவுப்பாதையாக தொடங்கப்பட்டது. பின்னர் 1985-ஆம் ஆண்டு, சென்னை சென்ட்ரல்–அரக்கோணம் மற்றும் சென்னை சென்ட்ரல்–கும்மிடிப்பூண்டி ஆகிய இரு வழித்தடத்தில் அகல இருப்பு வழித்திட்டமாக செயல்படுத்தப்பட்டது.  
1980-ஆம் ஆண்டின் தொடக்கத்திலேயே சென்னையின் நகர மையத்தை இணைக்கும் விதமாக ஒரு இருப்பு பாதையை அமைக்க அரசாங்கம் ஆலோசித்தது. 1985-ஆம் ஆண்டில் பறக்கும் தொடருந்து திட்டத்திற்கு முறையான திட்டமிடல் செய்யப்பட்டு, 1991-ஆம் ஆண்டு அதன் கட்டுமானம் தொடங்கப்பட்டது. முதல் கட்ட பணியானது மிகுந்த கால தாமதத்திற்குப்பின் 1997-ஆம் ஆண்டு பொது பயன்பாட்டிற்கு திறந்துவிடப்பட்டது. இரண்டாம் கட்ட பணியானது 2007-ஆம் ஆண்டு அன்றைய தமிழக முதல்வர் மு. கருணாநிதியால் திறந்துவைக்கப்பட்டது.
# சென்னை பறக்கும் தொடருந்துத் திட்டம்

## வடிவமைப்பு

ஒவ்வொரு பறக்கும் தொடருந்து நிலையமும் வெவ்வேறு கட்டிடக்கலை வல்லுனரால் வடிவமைக்கப்பட்டுள்ளது. 9 பெட்டிகளைக்கொண்ட ஒரு முழு நீள மின் தொடர் இணைப்புப்பெட்டிகளை தன்னகத்தே உள்ளடக்கும் விதமாக, ஒவ்வொரு நிலையமும் வடிவமைக்கப்பட்டுள்ளது. ஆனால் தற்போது பறக்கும் தொடருந்து வழித்தடத்தில் வெறும் ஆறு மின் தொடர் இணைப்புப்பெட்டிகள் மட்டுமே உடைய தொடருந்துகள் இயக்கப்படுகின்றன.
# சென்னை பறக்கும் தொடருந்துத் திட்டம்

## கட்டங்கள்

சென்னை பறக்கும் தொடருந்துத் திட்டம், மூன்று கட்டங்களாக திட்டமிடப்பட்டு, கட்டப்பட்டது. கீழே கொடுக்கப்பட்டுள்ள அட்டவணையில் அத்திட்டங்களின் விளக்கங்களை காணலாம்.  
| கட்டம் | நீளம்(elevated) கீ. மீ.-யில் | வழி | நிறுத்தங்கள் | திட்ட மதிப்பீடு(கோடி-யில்) | செயலாக்கம் | திறப்பு | முடிவு |
| --- | --- | --- | --- | --- | --- | --- | --- |
| கட்டம் 1 | 8.55 (5.80) | சென்னைக் கடற்கரை - திருமயிலை | 8 | 260 (53.46) | 1984 | Nov 1, 1995 | Oct 19, 1997 |
| கட்டம் 2 | 11.16 (11) | திருமயிலை - வேளச்சேரி | 9 | 665 (733.4) | 1998 | Jan 26, 2004 | Nov 19, 2007 |
| கட்டம் 2 விரிவாக்கம் | 5 (5) | வேளச்சேரி - பரங்கி மலை | 3 | (417) | 2007 | Exp. 2009-10 |  |
| கட்டம் 3 | 16.76 (~10.76) | பரங்கி மலை- வில்லிவாக்கம் | 10 | திட்டம் கைவிடப்பட்டது | - | - | } |
# சென்னை பறக்கும் தொடருந்துத் திட்டம்

## முதல் கட்டம்

முதல் கட்டம் மிகுந்த தாமதத்திற்குப் பிறகு 1997-ஆம் ஆண்டு பொதுப் போக்குவரத்திற்கு திறந்து விடப்பட்டது. முதல் கட்டத்தின் முதல் மூன்று நிறுத்தங்கள் தரை மட்டத்தில் அமைந்துள்ளன. பூங்கா நகர் நிறுத்தத்திலிருந்து, மின் தொடருந்து மெல்ல மேலே ஏறி சிந்ததரிபேட்டை நிறுத்தத்தை அடையும் போது, தொடருந்து முழுவதும் மேலே பயணிக்கும். அந்த நிறுத்தத்திலிருந்து, திருமயிலை நிறுத்தம் வரை, தொடருந்து மேலேயே பயணிக்கும்.  
முதல் கட்டத்தில் உள்ள தொடருந்து நிறுத்தங்கள்:  
1. சென்னைக் கடற்கரை
1. சென்னைக் கோட்டை
1. பூங்கா நகர்
1. சிந்தாதிரிப்பேட்டை
1. சேப்பாக்கம்
1. திருவல்லிக்கேணி
1. கலங்கரை விளக்கம்
1. முண்டகக்கண்ணியம்மன் கோயில்
1. திருமயிலை
# சென்னை பறக்கும் தொடருந்துத் திட்டம்

## இரண்டாம் கட்டம்

இரண்டாம் கட்டத்தில் உள்ள தொடருந்து நிறுத்தங்கள்:  
1. மந்தைவெளி
1. கிரீன்வேஸ் சாலை
1. கோட்டூர்புரம்
1. கஸ்தூரிபா நகர்
1. இந்திரா நகர்
1. திருவான்மியூர்
1. தரமணி
1. பெருங்குடி
1. வேளச்சேரி
# சென்னை பறக்கும் தொடருந்துத் திட்டம்

## இரண்டாம் கட்ட விரிவாக்கம்

இரண்டாம் கட்ட விரிவாக்கப்பணிகள் தற்போது நடைபெற்றுக்கொண்டு இருக்கின்றது. இந்த விரிவக்கத்தின்படி, வேளச்சேரி நிலையம், பரங்கி மலை புற நகர் தொடருந்து நிலையத்தோடு இணைக்கப்படும்.  
ஜூலை 26, 2019**: சுமார் ஒன்பது மாதங்களில், எம்.ஆர்.டி.எஸ் ரயில்கள் வேளச்சேரிக்கு அப்பால் ஆதம்பாக்கம் வரை இயங்கும்.**  
வேளச்சேரி-செயின்ட் தாமஸ் மவுண்ட் 2.5 கி.மீ. நீளம் ஆகும், இதில் ஆதம்பாக்கம் மற்றும் மவுண்ட் இடையே கடந்த 500 மீட்டர் பரப்பளவில் நிலம் கையகப்படுத்தும் பிரச்சினைகள் காரணமாக நிறைவடையாமல் உள்ளது.  
மவுண்ட் வரையிலான இணைப்பை முடிக்க நிலம் கையகப்படுத்துவதற்காக காலவரையின்றி காத்திருப்பதற்கு பதிலாக, முடிந்த நிலையங்களுக்கு ரயில்களை இயக்கத் தெற்கு ரயில்வே முடிவு செய்துள்ளது.  
வேளச்சேரியிலிருந்து அடுத்த இரண்டு நிலையங்களான புழுதிவாக்கம் மற்றும் ஆதம்பாக்கம் வரை ரயில்களை இயக்கத் தெற்கு ரயில்வே முடிவு செய்துள்ளது.
# சென்னை பறக்கும் தொடருந்துத் திட்டம்

## மூன்றாம் கட்டம்

மூன்றாம் கட்டப்பணியானது, பரங்கி மலை நிறுத்தத்திலிருந்து, சீராக உள் வட்ட சாலை வழியாக வில்லிவாக்கம் வரை சென்று, சென்னை-அரகோணம் புற நகர் தொடருந்து வழித்தடத்தில் இணைவது போல் திட்டமிடப்பட்டது. ஆனால் பிற்பாடு திட்டமிடப்பட்ட சென்னை மெட்ரோ வழித்தடத்தோடு இந்தத் தடம் ஒத்துப்போவதால், மூன்றாம் கட்டத்திட்டம் முற்றிலுமாக கைவிடப்பட்டதாக அறிவிக்கப்பட்டது.
# பலூசிஸ்தான் (பாகிஸ்தான்)

**பலூசிஸ்தான்** பாகிஸ்தானில் அமைந்துள்ள மிகப்பெரிய மாநிலமாகும். குவெட்டா இதன் தலைநகராகும். இது 37 மாவட்டங்களைக் கொண்டது. மேலும் குவாதர் துறைமுக நகரம் கொண்டுள்ளது. சீனா–பாக்கித்தான் பொருளாதார பாதை இம்மாகணம் வழியாகச் செல்கிறது..தாதுப்பொருட்கள் மிகுந்த மாகாணம். பலுசிஸ்தான் விடுதலை இராணுவம் என்ற அமைப்பின் மூலம் பலுசிஸ்தானியர்கள் பல்லாண்டுகளாகத் தனி நாடு கேட்டு போராட்டம் செய்து வருகின்றனர்.  
**Provincial symbols of Balochistan (unofficial)**  
| } |
| --- |
# பலூசிஸ்தான் (பாகிஸ்தான்)

## புவியியல்

வடக்கில் ஆப்கானித்தான்,தெற்கில் அரபிக்கடல்,மேற்கில் ஈரான், வடகிழக்கில் பஞ்சாப் மற்றும் கிழக்கில் சிந்து மாகாணமும் இதன் எல்லைகளாக அமைந்துள்ளன.
# பலூசிஸ்தான் (பாகிஸ்தான்)

## மக்கள்தொகை பரம்பல்

2023 பாகிஸ்தான் மக்கள்தொகை கணக்கெடுப்பின்படி 347,190 சதுர கிலோமீட்டர் பரப்பளவு கொண்ட பலூசிஸ்தான் மாகாணத்தின் மக்கள் தொகை 14,894,402 ஆகும். மக்கள்தொகை அடர்த்தி ஒரு சதுர கிலோமீட்டர் பரப்பளவில் 43 மக்கள் வாழ்கின்றனர். 2017 மற்றும் 2023ஆம் ஆண்டுகளுக்கு இடையே மக்கள் தொகை வளர்ச்சி விகிதம் 3.2%. ஆக உள்ளது.
# பலூசிஸ்தான் (பாகிஸ்தான்)

## இதனையும் காண்க

- பலூசிஸ்தானின் (பாகிஸ்தான்) மாவட்டங்கள்
- பலூசிஸ்தான் (பாகிஸ்தான்) மாகாணத்தின் கோட்டங்கள்
# பலூசிஸ்தான் (பாகிஸ்தான்)

## மேலும் வாசிக்க

-
# பாகிஸ்தானியர்

பாகிஸ்தான் நாட்டின் குடிமக்கள் **பாகிஸ்தானி** என அழைக்கப்படுவர். இவர்களில் பல இனத்தவரும், பல்வேறு மொழிகளைப் பேசுவோரும், பல சமயப் பிரிவுகளைச் சேர்ந்தோரும் அடங்குவர்.
# பாகிஸ்தானியர்

## மொழிகள்

பாகிஸ்தானியரில் பல மொழிகள் பேசுவோர் உள்ளனர். பெரும்பான்மையான மக்கள் பஞ்சாபி மொழியைத் தாய் மொழியாக கொண்டுள்ளார்கள். இவர்கள் மொத்த மக்கள் தொகையில் 44% ஆக உள்ளனர். இவர்களைவிடப் பாஷ்தூ மொழி பேசுவோர் 15% ஆகவும், சிந்தி பேசுவோர் 14% ஆகவும், சராய்க்கி மொழி பேசுவோர் 11% ஆகவும் உள்ளனர். உருது நாட்டின் அரச மொழியாக இருப்பினும் அதனைத் தாய் மொழியாகக் கொண்டவர்கள் சுமார் 8% மட்டுமே. எனினும் பெரும்பாலான பாகிஸ்தானியர் உருது மொழியைப் பேசக்கூடியவர்களாக உள்ளனர். இந்திய பாகிஸ்தான் பிரிவினையின் போது இந்தியாவிலிருந்து சென்ற மக்கள் உருது மொழியைத் தாய் மொழியாக கொண்டுள்ளார்கள். இவர்கள் முகாஜிர் (Muhajir) என்று அழைக்கப்படுகிறார்கள்.
# பாகிஸ்தானியர்

## சமயம்

இஸ்லாமிய மார்க்கம் பெரும்பான்மையான மக்களால் பின்பற்றப்படுகிறது.
# ஒகினவா சண்டை

**ஐஸ்பெர்க் நடவடிக்கை** (Operation Iceberg) என்று குறிப்பெயரிடப்பட்ட **ஒகினவா சண்டை** (*Battle of Okinawa*) யப்பானிய ஒகினவா தீவுகளில் இரண்டாம் உலகப் போரின் பசிபிக் போரின் ஒரு அங்கமாக நடைபெற்ற மிகப்பெரிய ஈருடகச் சண்டையாகும். 1945 ஆம் ஆண்டின் மார்ச் கடைசி முதல் யூன் மாதம் வரை நடைபெற்றது.  
இச்சண்டையில் பாவிக்கப்பட்ட துப்பாக்கிச் சூடுகளின் செறிவு, கப்பல்களின் எண்ணிகை, கவச வண்டிகள் போன்றவை காரணமாக இச்சண்டை ஆங்கிலத்தில் *டைப்பூன் ஃச்டீல்* (Typhoon of Steel; இரும்பு சுறாவளி) யப்பானிய மொழியில் *தெற்சுனோ அமே* (இரும்பு மழை) என அழைக்கப்பட்டது. சண்டையின் முன்னர் ஒகினவாவில் 435,000 பேர் வசித்தனர் இவர்களில் 75,000 முதல் 140,000 இச்சண்டைகளின் போது கொல்லப்பட்டனர்.  
நேச நாடுகள் யப்பான் மீதான ஆக்கிரமிப்பு நடவடிக்கையான டவுன்ஃபோல் நடவடிக்கையின் (Operation Downfall) தொடக்கப்புள்ளியாக ஒகினவாவை பயன்படுத்தும் நோக்கத்தைக் கொண்டிருந்தன. இருப்பினும் டவுன்ஃபோல் நடவடிக்கையில் முன்னராக ஒகினவா சண்டையை தொடர்ந்து இரோசிமா, நாகசாகி நகரங்கள் மீதான ஐக்கிய அமெரிக்காவின் அணுகுண்டுத் தாக்குதல், இரசியா யப்பான் மீது போர் பிரகடனப்படுத்தல் போன்ற நிகழ்வுகள் காரணமாக யப்பான் சரணடைந்ததன் காரணமாக இரண்டாம் உலகப்போர் முடிவுற்றது.
# செய்யுள்

தொல்காப்பியர் எழுத்து வடிவம் பெற்ற அனைத்து நூல்களையும் **செய்யுள்** என்னும் சொல்லால் குறிப்பிடுகிறார். செய்யுள் ஏழு நிலைகளில் அமையும் அவை பாட்டு, உரை, நூல், பிசி, முதுமொழி, மந்திரம், பண்ணத்தி என்பன.  
செய்யுள் என்னும் சொல் பயிர்செய்யும் விளை நிலத்தைக் குறிக்கும். இதில் பயிர் விளைந்து உணவுப்பொருளைத் தரும். மொழியில் வரும் செய்யுளில் வாழ்வியல் விளைந்து மக்களைப் பண்படுத்தும்.  
காரிகை காலம் தொட்டே செய்யுளை, யாப்பு, உரைநடை எனப் பகுத்துக் காணும் நிலை தோன்றிவிட்டது.  
**செய்யுள்** என்பது எடுத்துக்கொண்ட பொருள் விளங்கச் சுருக்கமாகச் செய்யப்படுவது. செய்யப்படுவதனால் இது செய்யுள் எனப்படுகின்றது. செய்யுள்கள் ஓர் இலக்கண வரம்புக்கு உட்பட்டே அமையவேண்டும். உரைநடைகளைப் போல் விரும்பியவாறு விரிவாகவும், வரையறை இல்லாமலும் எழுதக்கூடிய தன்மை செய்யுள்களுக்கு இல்லாவிட்டாலும், செய்யுள்கள் ஓசை நயம் விளங்கச் செய்யப்படுகின்றன. இதனால் செய்யுள்கள் மனப்பாடம் செய்வதற்கு இலகுவானவை. எழுத்துமூல நூல்கள் பரவலாகக் கிடைப்பதற்கு அரிதாக இருந்த பழங்காலத்தில் அரிய நூல்களில் சொல்லப்பட்டவற்றைத் தேவையானபோது நினைவுக்குக் கொண்டு வரவும், அவை பல தலைமுறைகள் நிலைத்து நிற்பதற்கும் மனப்பாடம் செய்வது இன்றியமையாததாக இருந்தது. இதனால் அக்காலத்து நூல்கள் அனைத்தும் செய்யுள் வடிவிலேயே இயற்றப்பட்டன.  
செய்யுள் என்னும் சொல் நன்செய் வயலைக் குறிக்கும். *மருதம் சான்ற மலர்தலை விளைவயல் செய்யுள் நாரை ஒய்யும் மகளிர்* - பதிற்றுப்பத்து 73. தொல்காப்பியர் செய்யுள் என்னும் சொல்லை நன்செய் வயல் போலப் பண்படுத்தப்பட்ட மொழியாக்கத்தைக் குறிக்கப் பயன்படுத்தியுள்ளார். இஃது ஆகுபெயர். உடல் உழைத்துச் செய்யப்படும் செய்யுள் வயல். மனம் உழைத்துச் செய்யப்படும் செய்யுள் தொல்காப்பியர் காட்டும் செய்யுள்.
# செய்யுள்

## செய்யுளியல்

தமிழ் இலக்கணத்திலே செய்யுள்களுக்கான இலக்கணங்களை விளக்கும் பகுதி செய்யுளியல் எனப்படுகின்றது. இன்று நமக்குக் கிடைப்பவற்றுள் மிகப் பழைய தமிழ் இலக்கண நூலான தொல்காப்பியம் செய்யுள் இலக்கணம் பற்றி அதன் பொருளதிகாரத்தில் விரிவாகப் பேசுகிறது. தொல்காப்பியம் பின்வரும் 26+8=34 செய்யுள் உறுப்புக்களைப் பற்றி விளக்குகிறது.  
1. மாத்திரை, 2. எழுத்து, 3. அசை, 4. சீர், 5. அடி, 6. யாப்பு, 7. மரபு, 8. தூக்கு, 9. தொடை, 10. நோக்கு, 11. பா, 12. அளவியல், 13. திணை, 14. கைகோள், 15. கண்டோர், 16. கேட்போர், 17. இடம், 18. காலம், 19, பயன், 20. மெய்ப்பாடு, 21. எச்சம், 22. முன்னம், 23. பொருள், 24. துறை, 25. மாட்டு, 26. வண்ணம்,  
27. அம்மை, 28. அழகு, 29. தொன்மை, 30. தோல், 31. விருந்து, 32. இயைபு, 33. புலன், 34. இழை.
# செய்யுள்

## நாற்பாவும், இனமும்

யாப்பருங்கலம், யாப்பருங்கலக்காரிகை ஆகிய நூல்கள் பிற்காலத்தில் தோன்றிய பாடல்களைத் தொகுத்துப் பார்த்து பாடல்கள் நான்கு எனவும், தாழிசை, துறை, விருத்தம் என்னும் நாற்பா இனங்களையும் குறிப்பிடுகின்றன.
# செய்யுள்

## பொருத்தம்

பாட்டியல் நூல்கள் பாட்டுடைத் தலைவனுக்கும் எழுத்துக் கற்பிக்கப்பட்ட இனங்களுக்கும் பொருத்தம் பார்க்கின்றன. அத்துடன் காப்பியம், பிரபந்தம் என்னும் சிற்றிலக்கியம் எனப் பாகுபடுத்திக் கொள்கின்றன.
# செய்யுள்

## பொருத்தம்

### செய்யுள் வகைகள்

செய்யுள், பா என்னும் சொல்லாலும் வழங்கப்படுகின்றது. பாக்கள் நான்கு வகைகளாக உள்ளன. அவை,  
1. வெண்பா
1. ஆசிரியப்பா
1. கலிப்பா
1. வஞ்சிப்பா  
என்பனவாகும். சிறப்பானதாகக் கருதப்படாத மருட்பா என்னும் பாவகையையும் சேர்த்து பாக்கள் ஐந்து வகை எனக் கொள்வாரும் உள்ளனர்.
# பள்ளப்பட்டி

**பள்ளப்பட்டி** (ஆங்கிலம்:Pallapatti), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டத்தில் இருக்கும் ஒரு பேரூராட்சி ஆகும்.
# பள்ளப்பட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 19,039 மக்கள் இங்கு வசிக்கின்றார்கள். இவர்களில் 8013 ஆண்கள், 11026 பெண்கள் ஆவார்கள். பள்ளப்பட்டி மக்களின் சராசரி கல்வியறிவு 88% ஆகும். இது இந்திய தேசிய சராசரி கல்வியறிவான 81.5% விட கூடியதே. பள்ளப்பட்டி மக்கள் தொகையில் 16.5% ஆறு வயதுக்குட்பட்டோர் ஆவார்கள்.  
இது கரூர் மக்களவைத் தொகுதியில் அரவக்குறிச்சி சட்டமன்றத் தொகுதியில் அடங்குகிறது. கரூரில் இருந்து 40 கிலோமீட்டர் தொலைவில் குளித்தலை அருகே இக் கிராமம் உள்ளது. இங்கு பெருவாரியாக முஸ்லிம் மக்கள் வசிக்கின்றனர். ஆண்களில் பலர் தொழில் காரணமாக இந்தியாவின் பல பகுதிகளுக்கும் சென்று வாழ்ந்து வருகின்றனர். இவர்கள் தங்களை அராபியர்களின் வழிவந்தவர்கள் எனக் கூறுகின்றனர்.
# பள்ளப்பட்டி

## இதையும் படிக்கவும்

ரிபாத் சாருக்
# பள்ளப்பட்டி

## வெளியிணைப்புகள்

- பள்ளப்பட்டியில் ஒரு கதை
# அளபெடைத் தொடை

செய்யுள்களில் அடிகளில் அளபெடை அமைய வருவது **அளபெடைத் தொடை** ஆகும். எழுத்துக்கள் தமக்குரிய மாத்திரைகளுக்கு அதிகமாக அளபெடுத்து (நீண்டு) ஒலிப்பது அளபெடை. நயம் கருதி இவை செய்யுள்களில் பயன்படுத்தப்படுகின்றன. மோனை, எதுகை போன்ற பெரும்பாலான தொடைகளைப் போலவே அளபெடைத் தொடையும் செய்யுள் அடிகளின் முதற் சீரிலேயே அமைகின்றன.  
: ஒஒ இனிதே எமக்கிந்நோய் செய்தகண்
: தாஎம் இதற்பட் டது.  
என்னும் குறளில் அளபெடைத்தொடை அமைந்துள்ளது காண்க. இங்கே அடிகளின் முதற் சீரின் முதல் எழுத்தே அளபெடுத்து அமைந்துள்ளது. எனினும் அச் சீரின் எவ்வெழுத்து அளபெடுத்து அமைந்தாலும் அது அளபெடைத் தொடையே ஆகும்.
# முரண் தொடை

செய்யுளில், சொல் அல்லது பொருள் முரண்பட்டு நயம் பயக்கும் வகையில் அமைவது **முரண் தொடை** ஆகும். இது செய்யுளின் வெவ்வேறு அடிகளின் முதற் சீர்களில் அமையலாம் அல்லது ஒரே அடியின் வெவ்வேறு சீர்களிலும் அமையலாம்.
# முரண் தொடை

## யாப்பருங்கல விருத்தி மேற்கோள்

பாடல்
<poem>
</poem>
# முரண் தொடை

## யாப்பருங்கல விருத்தி மேற்கோள்

### விளக்கம்

**முரண் தொடை**  
| பாடல் | முரண் | தொடை |  |
| --- | --- | --- | --- |
| சீறடிப் பேரகல் அல்குல் ஒல்குபு | சிறு - பேர் | இணை |  |
| சுருங்கிய நுசும்பில் பெருகுவடம் தாங்கி | சுருங்கு - பெருகு | பொழிப்பு |  |
| குவிந்து சுணங்கு அரும்பிய கொங்கை விரிந்து | குவிந்து - விரிந்து | ஒரூஉ |  |
| சிறிய பெரிய நிகர்மலர்க் கோதைதன் | சிறிய - பெரிய - நிகர் | கூழை |  |
| வெள்வளைத் தோள்களும் சேயரிக் கருங்கணும் | வெள் - சேய் - கரும் | மேற்கதுவாய் |  |
| இருக்கையும் நிலையும் ஏந்தெழில் இயக்கமும் | இருக்கை - நிலை - இயக்கம் | கீழ்க்கதுவாய் |  |
| துவர்வாய் தீஞ்சொல்லும் உவந்துஎனை முனியாது | துவர் - தீம் - உவந்து - முனியாது | முற்று | } |
# செந்தொடை

மோனை, எதுகை, இயைபு, முரண், அளபெடை, அந்தாதி, இரட்டை போன்ற எவ்வகைத் தொடையும் இல்லாமல், அவற்றில் உள்ள சொற்களின் இயல்பான தன்மையினால் அழகுற அமைவது **செந்தொடை** எனப்படுகின்றது.  
அந்தாதித் தொடை, இரட்டைத் தொடை, செந்தொடை ஆகிய இம்மூவகைத் தொடைகளின் இலக்கணம் கூறும் நூற்பா கீழ்வருமாறு:  
''"அந்த முதலாத் தொடுப்பதந் தாதி; அடிமுழுதும்</br>
வந்த மொழியே வருவ திரட்டை; வரன்முறையான்</br>
முந்திய மோனை முதலா முழுதும்ஒவ் வாதுவிட்டால்</br>
செந்தொடை நாமம் பெறும்நறு மென்குழல் தேமொழியே"''  
(யாப்பருங்கலக் காரிகை, 17)
# ஓசை (யாப்பிலக்கணம்)

**ஓசை** அல்லது **தூக்கு** என்பது செய்யுளின் ஒரு கூறு எனத் தொல்காப்பியம் கூறுகிறது. செய்யுள்கள் அல்லது பாக்கள், அவற்றின் சீர்களுக்கு இடையேயுள்ள தளைகளின் தன்மையையொட்டி, வெவ்வேறு விதமான ஓசைகளை உடையனவாக இருக்கின்றன. முக்கியமாக இவ்வோசை வேறுபாட்டின் அடிப்படையிலேயே பாவகைகள் ஒன்றிலிருந்து ஒன்று வேறுபடுகின்றன.  
ஓசைகள் நான்கு வகைப்படுகின்றன. அவை, செப்பலோசை, அகவலோசை, துள்ளலோசை, தூங்கலோசை என்பனவாகும்.